Up-316/99
Natisni
Opravilna št.:
Up-316/99
Datum odločitve:
26. 9. 2000
ECLI:
ECLI:SI:USRS:2000:Up.316.99
Akt:
Ustavna pritožba A. A. zoper sodbo Vrhovnega sodišča št. I Ips 217/99 z dne 4. 11. 1999 v zvezi s sklepom Višjega sodišča v Mariboru št. Kp 565/99 z dne 11. 8. 1999 in sklepom Okrožnega sodišča v Mariboru št. Ks 372/99 z dne 28. 7. 1999 in zoper sodbo Vrhovnega sodišča št. I Ips 262/99 z dne 4. 11. 1999 v zvezi s sklepom Višjega sodišča v Mariboru št. Kp 689/99 z dne 7. 10. 1999 in sklepom Okrožnega sodišča v Mariboru št. Ks 442/99 z dne 27. 9. 1999
Izrek:
Ustavna pritožba A. A. zoper sodbo Vrhovnega sodišča št. I Ips 217/99 z dne 4. 11. 1999 v zvezi s sklepom Višjega sodišča v Mariboru št. Kp 565/99 z dne 11. 8. 1999 in sklepom Okrožnega sodišča v Mariboru št. Ks 372/99 z dne 28. 7. 1999 in zoper sodbo Vrhovnega sodišča št. I Ips 262/99 z dne 4. 11. 1999 v zvezi s sklepom Višjega sodišča v Mariboru št. Kp 689/99 z dne 7. 10. 1999 in sklepom Okrožnega sodišča v Mariboru št. Ks 442/99 z dne 27. 9. 1999 se zavrže.
Evidenčni stavek:
Ustavno sodišče je zavrglo ustavno pritožbo zoper odločitev o podaljšanju pripora, ker pritožnik po odpravi pripora na poziv Ustavnega sodišča, naj sporoči ali ima še interes za odločitev o ustavni pritožbi, ni odgovoril.
Geslo:
Pravovarstveni interes.

Varstvo osebne svobode.

Odreditev in trajanje pripora.

Pravica do sodnega varstva.
Pravna podlaga:
Ustava, 19., 20., 23. čl.

Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
30. 3. 2000
Vrsta odločitve:
sklep
Vrsta rešitve:
zavrženje
Dokument:
US20373
Up-316/99
26.9.2000
S K L E P
Ustavno sodišče je v postopku za preizkus ustavne pritožbe A. A. iz Ž., ki ga zastopajo dr. B. B., C. C., Č. Č. in D. D., odvetniki v Z. na seji senata dne 26. septembra 2000 s k l e n i l o:
Ustavna pritožba A. A. zoper sodbo Vrhovnega sodišča št. I Ips 217/99 z dne 4. 11. 1999 v zvezi s sklepom Višjega sodišča v Mariboru št. Kp 565/99 z dne 11. 8. 1999 in sklepom Okrožnega sodišča v Mariboru št. Ks 372/99 z dne 28. 7. 1999 in zoper sodbo Vrhovnega sodišča št. I Ips 262/99 z dne 4. 11. 1999 v zvezi s sklepom Višjega sodišča v Mariboru št. Kp 689/99 z dne 7. 10. 1999 in sklepom Okrožnega sodišča v Mariboru št. Ks 442/99 z dne 27. 9. 1999 se zavrže.
O b r a z l o ž i t e v
1. Pritožnik je dne 8. 12. 1999 vložil ustavno pritožbo zoper v izreku tega sklepa navedeni sodni odločbi, s katerima sta bili zavrnjeni zahtevi za varstvo zakonitosti, vloženi zoper pravnomočna sklepa zunajobravnavnega senata o podaljšanju pripora (po vloženi obtožnici) iz pripornega razloga begosumnosti. Zatrjuje kršitev 20. člena Ustave, saj, "če pravosodje nima časa ali ni sposobno v razumnem roku razsojati, gre pa za človeka, ki ima vse nepremično premoženje, ljubečo ženo in otroke v Sloveniji, potem ni dopustno in ni razlogov za pripor". Zatrjuje tudi kršitev 6. člena Konvencije o varstvu človekovih pravic in temeljnih svoboščin (Uradni list RS, št. 33/94, MP št. 7/94 - v nadaljevanju: EKČP), ki "pod pravico do poštenega sojenja razume tudi pravico do sojenja v razumnem roku" in predlaga, naj Ustavno sodišče na podlagi 60. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) pripor zoper njega odpravi.
2. V postopku preizkusa ustavne pritožbe je Ustavno sodišče ugotovilo, da je dne 12. 1. 2000 Vrhovno sodišče pri ponovnem odločanju o pritožnikovi zahtevi za varstvo zakonitosti zoper pravnomočni sklep o podaljšanju pripora nadomestilo pripor s hišnim priporom (sodba št. I Ips 320/99), nato pa Okrožno sodišče v Mariboru s sklepom št. Ks 278/2000 dne 19. 5. 2000 hišni pripor odpravilo.
3. Ker je bil pripor zoper pritožnika odpravljen, ga je Ustavno sodišče pozvalo, naj se v roku osmih dni izjavi o tem, ali vztraja pri vloženi ustavni pritožbi, in navede, v čem je njegov pravni interes za nadaljevanje postopka. Opozorilo ga je tudi, da lahko ustavno pritožbo zavrže, če v določenem roku ne bo odgovoril. Pritožnik je dopis Ustavnega sodišča prejel dne 20. 7. 2000, njegov pooblaščenec pa dne 10. 7. 2000, vendar nanj ne v določenem roku ne kasneje nista odgovorila. Zato je Ustavno sodišče ustavno pritožbo zavrglo.
4. Senat Ustavnega sodišča je ta sklep sprejel na podlagi četrte alinee prvega odstavka 55. člena Zakona o Ustavnem sodišču (Uradni list št. 15/94 - ZUstS) v sestavi: predsednica senata dr. Mirjam Škrk in člana dr. Zvonko Fišer in dr. Lojze Ude.
Predsednica senata
dr. Mirjam Škrk